PATVIRTINTA

 Vilniaus universiteto Medicinos fakulteto

tarybos 2020 m. gegužės 21 d. nutarimu Nr.

(1.2.) 150000-TP-6-10

**VILNIAUS UNIVERSITETO MEDICINOS FAKULTETO VARDINĖS**

**STIPENDIJOS SKYRIMO NUOSTATAI**

**I SKYRIUS**

**BENDROSIOS NUOSTATOS**

1. Medicinos fakulteto vardinės stipendijos skyrimo Vilniaus universiteto studentams nuostatai

(toliau - Nuostatai) reglamentuoja Medicinos fakulteto vardinės stipendijos (toliau – Stipendija) skyrimo tvarką ir kandidatų Stipendijai gauti (toliau – Kandidatai) atrankos kriterijus.

1. Stipendiją savo iniciatyva steigia Medicinos fakultetas (toliau – Steigėjas). Ji mokama iš

Steigėjo nuosavų lėšų.

1. Nuostatai parengti vadovaujantis Vilniaus universiteto stipendijų nuostatais ir jiems

neprieštarauja.

1. Stipendijos tikslas – skatinti Vilniaus universiteto (toliau – Universitetas) Medicinos fakulteto

studentus, studijuojančius vientisųjų, bakalauro ir magistrantūros studijose už ypatingai aukštus mokslo srities rezultatus.

1. Stipendija yra vienkartinė, jos dydis – 1000 Eur (vienas tūkstantis, Eur). Ji mokama pavasario

semestre. Stipendiją gaunančių studentų skaičius, priklauso nuo tais metais Steigėjo numatytų lėšų sumos.

**II SKYRIUS**

**STIPENDIJOS SKYRIMO TVARKA IR KANDIDATŲ STIPENDIJAI GAUTI**

**ATRANKOS KRITERIJAI**

1. Konkursas stipendijai gauti (toliau – Konkursas) skelbiamas pavasario semestre. Informacija

apie konkursą ir kita aktuali informacija apie Stipendiją talpinama Universiteto interneto svetainėje ir / ar Steigėjo interneto svetainėje, taip pat Universiteto ir Steigėjo socialinio tinklo „Facebook“ paskyrose. Informacija taip pat gali būti viešinama Universiteto ir / ar Steigėjo informaciniuose leidiniuose.

1. Konkurse gali dalyvauti studentai, atitinkantys šiuos kriterijus:

7.1 pažangūs pirmos studijų pakopos 3-4 kurso, antros pakopos visų kursų ir vientisosios

studijų pakopos 3-6 kurso studentai;

 7.2 studentai, kurių paskutinių dviejų semestrų svertinis rezultatų vidurkis yra didesnis nei 9 balai;

 7.3 studentai, pasiekę ypatingai aukštų nacionalinės ar tarptautinės reikšmės mokslo rezultatų.

 8. Kandidatai turi iki skelbime nurodyto termino pateikti Mokslo ir inovacijų skyriui:

 8.1 prašymą skirti Stipendiją (1 priedas); dokumentus, įrodančius Kandidato pasiekimus mokslinėje veikloje: svertinį paskutinių dviejų semestrų studijų vidurkį, mokslinių publikacijų sąrašą už praėjusius kalendorinius metus (6 kurso studentai už praėjusius ir einamuosius metus) ir straipsnių kopijas (mokslinių darbų rinkiniuose, recenzuojamuose mokslo žurnaluose, mokslo studijų leidiniuose bei kt.). Kai straipsnis dar nėra publikuotas žurnale, pateikiamas vyriausiojo redaktoriaus patvirtinimas, kad straipsnis priimtas publikuoti. Informaciją apie dalyvavimą studentų mokslinėje veikloje (skaitytų pranešimų pavadinimus, konferencijų pavadinimus, laimėtas prizines vietas bei kt.).

8.2 pažymas apie studijų rezultatus ir, jei studentas yra baigęs biomedicinos mokslo srities bakalauro studijas, bakalauro diplomo ir jo priedėlio kopijas.

9. Stipendijai skirti Vilniaus universiteto Medicinos fakulteto dekano įsakymu sudaroma vertinimo komisija (toliau – Komisija). Komisija sudaroma iš Steigėjo administracijos, šakinių padalinių ir studentų atstovybės atstovų.

10. Komisijos nariams už darbą vertinimo veikloje nėra papildomai atlyginama.

11. Komisija, gavusi Kandidatų paraiškas ir įvertinusi informaciją apie pasiekimus, per penkias darbo dienas nustato siūlomus Stipendijų gavėjus surinkusius daugiausiai balų gauti Stipendiją pagal šiuos kriterijus:

11.1 moksliniai studento pasiekimai – pasaulio, Europos arba nacionalinių mokslinių konkursų 1–3 vietos nugalėtojas (11.1 lentelė);

11.1 lentelė. Balai skiriami už 1-3 vietas moksliniuose konkursuose

|  |  |
| --- | --- |
| **PASAULIO, EUROPOS ARBA NACIONALINIŲ MOKSLINIŲ KONKURSŲ 1-3 VIETOS NUGALĖTOJAS** | **Skiriamas balas** |
| 1 | Pasaulio arba Europos mokslinio konkurso 1 vietos nugalėtojas | 20 |
| 2 | Pasaulio arba Europos mokslinio konkurso 2 vietos nugalėtojas | 15 |
| 3 | Pasaulio arba Europos mokslinio konkurso 3 vietos nugalėtojas | 10 |
| 4 | Nacionalinių mokslinio konkurso 1 vietos nugalėtojas | 10 |
| 5 | Nacionalinių mokslinio konkurso 2 vietos nugalėtojas | 7 |
| 6 | Nacionalinių mokslinio konkurso 3 vietos nugalėtojas | 5 |

11.2 moksliniai studento pasiekimai – mokslinės studentų publikacijos (11.2 lentelė), kai studentas yra 1-3 bendraautorius;

11.2 lentelė Balai skiriami už mokslines publikacijas

|  |  |
| --- | --- |
| **STRAIPSNIAI RECENZUOJAMUOSE SERIALINIUOSE IR VIENKARTINIUOSE MOKSLO LEIDINIUOSE** | **Skiriamas balas** |
| 7 | Straipsnis *Clarivate Analytics Web of Science* duomenų bazės leidiniuose, turinčiuose cituojamumo rodiklį (angl. *Impact factor*; toliau IF) | 25 |
| 8 | Straipsnis duomenų bazės leidiniuose  *Clarivate Analytics Web of Science*, neturinčiuose cituojamumo rodiklio | 20 |
| 9 | Straipsnis referuojamas kitų tarptautinių duomenų bazių leidiniuose (*MEDLINE, EBSCO, Scopus, PubMed ir kt.)* | 15 |
| 10 | Straipsnis kituose leidiniuose | 10 |
| 11 | Konferencijų pranešimų tezės  *Clarivate Analytics Web of Science* duomenų bazės leidiniuose | 15 |
| 12 | Konferencijų pranešimų tezės kitose tarptautinėse duomenų bazėse referuojamuose leidiniuose | 10 |

11.3 moksliniai studento pasiekimai – dalyvavimas konferencijose, kongresuose (11.3 lentelė);

11.3 lentelė. Balai skiriami už dalyvavimą konferencijose ir kongresuose.

|  |  |
| --- | --- |
| **PRANEŠIMAI KONGRESUOSE IR KONFERENCIJOSE** | **Skiriamas balas** |
| 13 | Perskaitytas pranešimas tarptautiniame gydytojų kongrese | 15 |
| 14 | Perskaitytas pranešimas tarptautinėje gydytojų konferencijoje | 14 |
| 15 | Pristatytas stendinis pranešimas tarptautiniame gydytojų kongrese | 13 |
| 16 | Pristatytas stendinis pranešimas tarptautinėje gydytojų konferencijoje | 12 |
| 17 | Perskaitytas pranešimas tarptautiniame moksliniame studentų kongrese | 14 |
| 18 | Perskaitytas pranešimas tarptautinėje mokslinėje studentų konferencijoje | 13 |
| 19 | Pristatytas stendinis pranešimas tarptautiniame moksliniame studentų kongrese | 11 |
| 20 | Pristatytas stendinis pranešimas tarptautinėje mokslinėje studentų konferencijoje | 10 |
| 21 | SMVT (SMD) darbas, išspausdintas pranešimų tezėse (tezių knygoje) ir perskaitytas konferencijoje (VU MF SMVT, LSMU SMD) | 7 |
| 22 | Perskaitytas pranešimas vietinėje gydytojų konferencijoje | 8 |
| 23 | Pristatytas stendinis pranešimas vietinėje gydytojų konferencijoje | 5 |
| 24 | Perskaitytas pranešimas kituose medicinos ir sveikatos mokslų srities studentų kongresuose (konferencijose) | 5 |
| **PAPILDOMAS BALAS** |
| 25 | Prizinė vieta tarptautiniame gydytojų kongrese (konferencijoje) | 10 |
| 26 | Prizinė vieta kongrese (konferencijoje) | 5 |

11.4 Moksliniai studento pasiekimai: išradimų, patentuotų Europos patentų tarnyboje (EPO), Jungtinių Amerikos Valstijų patentų ir prekių ženklų tarnyboje (USPTO) arba Japonijos patentų tarnyboje (JPO) bendraautoriai – 20 balų.

11.5 Aktyvus dalyvavimas studijų viešinimo veiklose (vizitai į mokyklas, dalyvavimas studijų mugėse, organizuojant renginius skirtus moksleiviams, kai studentas vertinamuoju laikotarpiu dalyvavo minėtose veiklose ne mažiau nei 10 kartų) – 5 balai. Šios studentų veiklos apskaitą vykdo Steigėjo studijų skyrius.

12. Komisijos sprendimas priimamas paprasta balsų dauguma ir yra įforminamas protokolu, kurį pasirašo visi Kandidatus vertinę Komisijos nariai.

**III SKYRIUS**

**STIPENDIJOS MOKĖJIMO TVARKA**

13. Vadovaujantis Komisijos teikimu, Stipendija skiriama studentui Rektoriaus ar jo įgalioto prorektoriaus įsakymu ir yra pervedama į Stipendijos gavėjo asmeninę banko sąskaitą.

14. Stipendija neišmokama arba jos mokėjimas yra nutraukiamas, jeigu Stipendijos gavėjas: turi bent vieną skolą / akademinę skolą; nutraukia arba sustabdo studijas, išeina akademinių atostogų; yra pašalinamas iš Universiteto; studentui paskirta nuobauda, numatyta Universiteto studijų nuostatuose, už Universiteto teisės aktų pažeidimus.

15. Bet kuriuo Nuostatų 15 punkte numatytu atveju Stipendijos skyrimas ar mokėjimas nutraukiamas Rektoriaus ar jo įgalioto prorektoriaus įsakymu Padalinio vadovo teikimu.

16. Nutraukus Stipendijos mokėjimą, likusių neišmokėtų piniginių lėšų panaudojimo klausimas sprendžiamas Steigėjo sprendimu.

17. Stipendijos gavėjams įteikiamos Stipendijos gavimą patvirtinančios pažymos.

18. Tas pats studentas už tuos pačius pasiekimus gali gauti Stipendiją tik vieną kartą.

19. Studentas, gavęs Stipendiją, nepraranda galimybės gauti valstybės ar kitokios nacionaliniuose ar Universiteto teisės aktuose numatytas stipendijas.

**IV SKYRIUS**

**BAIGIAMOSIOS NUOSTATOS**

20. Nuostatai įsigalioja patvirtinus juos Universiteto teisės aktų nustatyta tvarka.